GALERIE FOTO Verdictul lui Ion Crăciunescu: golul lui FCSB din meciul cu Petrolul trebuia anulat + cel puțin un penalty neacordat
Ion Crăciunescu a analizat fazele controversate din meciul FCSB - Petrolul 1-0.
Ion Crăciunescu spune că golul lui FCSB din minutul 46 (autogol Valentin Țicu) ar fi trebuit anulat pentru că Eduard Radaslavescu a comis un fault asupra lui Mario Bratu cu câteva secunde înainte ca liderul să deschidă scorul.
Ion Crăciunescu a analizat fazele controversate din FCSB - Petrolul
"Este fault. Din spate se duce și cu piciorul în spatele adversarului și îl culcă la pământ. Intră în el, îl dărâmă. Îl lovește cu genunchiul", a spus Ion Crăciunescu, la Digisport.
Tot Ion Crăciunescu susține că FCSB trebuia să primească un penalty în prima repriză după un fault al lui Takayuki Seto asupra lui Octavian Popescu.
"El, cu laba piciorului, nu îi face absolut nimic, dar urmăriți genunchiul. Cu genunchiul îi prinde piciorul și îl culcă la pământ. E un contact la nivelul pulpelor. Da, penalty!", a spus Crăciunescu.
Urmăriți SPORT.RO și pe Google News